- विकास कार्यों की अनदेखी पर प्रदर्शन, Hardoi News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Hardoi विकास कार्यों की अनदेखी पर प्रदर्शन
{"_id":"78173","slug":"Hardoi-78173-37","type":"story","status":"publish","title_hn":"\u0935\u093f\u0915\u093e\u0938 \u0915\u093e\u0930\u094d\u092f\u094b\u0902 \u0915\u0940 \u0905\u0928\u0926\u0947\u0916\u0940 \u092a\u0930 \u092a\u094d\u0930\u0926\u0930\u094d\u0936\u0928","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
हरदोई। गांव में विकास कार्य में अनियमितता को लेकर सोमवार को टोडरपुर ब्लाक के पीलामहुआ निवासी ग्रामीणों ने कलेक्ट्रेट परिसर में धरना देकर प्रदर्शन किया। ग्रामीणों ने ग्राम प्रधान व पंचायत मित्र पर मिलीभगत का आरोप लगाया है और कार्रवाई के लिए जिलाधिकारी को संबोधित ज्ञापन नगर मजिस्ट्रेट को दिया। विकास खंड के ग्राम पीलामहुआ से आए ग्रामीणों ने ग्राम प्रधान सरिता देवी और पंचायत मित्र वीरेद्रं के विरुद्ध जमकर नारेबाजी। ग्रामीणों ने मनरेगा, आवास, छात्रवृत्ति आदि में घपलेबाजी की शिकायत की है। ग्रामीणों ने आवासों के आवंटन में हेरफेर के बारे में बताया कि अपात्रों को आवास का आवंटन किया गया है। ग्रामीणों ने छात्रवृत्ति वितरण के संबंध में भी शिकायत करते हुए कहा कि छात्रवृत्ति प्रधान ने निकाल ली है। जबकि किसी छात्र को वजीफा नहीं मिला है। बताया कि मनरेगा में भी ग्राम प्रधान ने नाबालिगों से काम कराया गया है और उन्हें पैसा भी नहीं दिया गया है जबकि जो जाब कार्ड धारक हैं उनमें भी सभी को पैसा नहीं मिला है। मछली पालन में भी प्रधान व पंचायत मित्र ने हेरफेर किया है। उन्होंने मनरेगा के तहत कराए गए अन्य कार्यों में भी पैसा निकालने की बात कही है और सारा खाद्यान्न व चीनी तथा मिट्टी का तेल भी बेचने की शिकायत कर ग्रामीणों ने जोरदार प्रदर्शन किया। ग्रामीणों ने प्रधान व पंचायत मित्र पर कार्रवाई की मांग करते हुए जिलाधिकारी को संबोधित प्रार्थना पत्र नगर मजिस्ट्रेट बद्रीनाथ सिंह को दिया है। कासिम खां, भन्नू खां, मुख्तार खां, असलम, रफीक, जाबिर, जलील खां, मंजूर, जुबेर, मुन्नी, शकिरा, शरीफ आदि मौजूद रहे। कैसा लगा